“USTAV KAPITALIDA DAVLAT AKSIYALARI PAKETI (ULUShLARI) 50 FOIZDAN ORTIQ BO‘LGAN KORXONALARDA TAShQI AUDITNI O‘TKAZADIGAN AUDITORLIK TAShKILOTLARI RO‘YXATIGA AUDITORLIK TAShKILOTLARINI KIRITISh TARTIBI TO‘G‘RISIDA”GI NIZOMGA O‘ZGARTIRIShLAR VA QO‘ShIM

O‘zbekiston Respublikasi Prezidentining 2006-yil 27-sentabrdagi PQ-475-son “Qimmatli qog‘ozlar bozorini yanada rivojlantirish chora-tadbirlari to‘g‘risida”gi qarorining 3-bandiga (O‘zbekiston Respublikasi qonun hujjatlari to‘plami, 2006-yil, 39-son, 387-modda), O‘zbekiston Respublikasi Vazirlar Mahkamasining 2000-yil 22-sentabrdagi 365-son “Auditorlik faoliyatni takomillashtirish va auditorlik tekshirishlarning ahamiyatini oshirish to‘g‘risida”gi qaroriga (O‘zbekiston Respublikasi qonun hujjatlari to‘plami, 2000-y., 6-son, 102-modda) muvofiq O‘zbekiston Respublikasi Davlat mulkini boshqarish davlat qo‘mitasi va Moliya vazirligi qaror qiladilar: 
 1. O‘zbekiston Respublikasi Davlat mulki qo‘mitasi va Moliya vazirligining 2007-yil 12-fevraldagi 01/12-18/03, 20-son qarori (ro‘yxat raqami 1668, 2007-yil 28-mart) (O‘zbekiston Respublikasi qonun hujjatlari to‘plami, 2007-yil, 13-son, 128-modda) bilan tasdiqlangan “Ustav kapitalida davlat aksiyalari paketi (ulushlari) 50 foizdan ortiq bo‘lgan korxonalarda tashqi auditni o‘tkazadigan auditorlik tashkilotlari ro‘yxatiga auditorlik tashkilotlarini kiritish tartibi to‘g‘risida”gi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 1-banddan “ustav kapitali 500 mln so‘mdan yuqori bo‘lgan” degan so‘zlari chiqarib tashlansin.
 2. 3-bandda:
 “25-fevraldan kechiktirmagan holda” degan so‘zlar “1-fevraldan 25-fevralgacha” degan so‘zlar bilan almashtirilsin;
 quyidagi mazmundagi ikkinchi xatboshi bilan to‘ldirilsin:
 “Belgilangan muddatda taqdim etilmagan hujjatlar ko‘rib chiqilmaydi”.
 3. 12-bandda:
 “a” kichik bandidan “ustav kapitali 500 mln so‘mdan yuqori bo‘lgan” degan so‘zlari chiqarib tashlansin;
 “v” kichik bandidan “shu jumladan, aksiyadorlik jamiyatlarini tekshirish bo‘yicha” degan so‘zlar chiqarib tashlansin.
 4. 13-bandda:
 “a” kichik bandidan “ustav kapitali 500 mln so‘mdan yuqori bo‘lgan” degan so‘zlari chiqarib tashlansin;
 “v” kichik bandi o‘z kuchini yo‘qotgan deb hisoblansin;
 “e” kichik bandi quyidagi tahrirda bayon etilsin:
 “e) auditorlik tashkiloti rahbari tomonidan tasdiqlangan ichki standartlar ro‘yxati”.
 5. Ushbu o‘zgartirishlar va qo‘shimcha O‘zbekiston Respublikasi Monopoliyadan chiqarish va raqobatni rivojlantirish davlat qo‘mitasi bilan kelishilgan.